
Szentendre Város Önkormányzat Képviselő-testületének

2025. december 11-i üléséről készült jegyzőkönyvéből

13.
Előterjesztés a Szarvashegy 10092 hrsz-ú ingatlan törzsvagyonból történő kivonásáról, a 10091, 10092 és 10098 hrsz-ú ingatlanok értékesítéséről, valamint közforgalom számára megnyitott magánút létesítéséről

Előadó: Fülöp Zsolt polgármester
Szentendre Város Önkormányzat Képviselő-testületének

208/2025. (XII.11.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre Város Önkormányzat tulajdonában álló Szentendre, 10092 hrsz-ú, az ingatlan-nyilvántartás szerint kivett, közút megnevezésű (természetben útként nem kialakított és nem használt), a vagyonkataszterben forgalomképtelen besorolású, 209 m2 alapterületű ingatlant Szentendre Építési Szabályzatáról és Szabályozási Tervéről szóló 26/2017. (VII. 31.) önkormányzati rendeletével összhangban a törzsvagyonból kivonja és a vagyonkataszterben a forgalomképes vagyonkörbe emeli;

2. az 1. pontban megjelölt ingatlan vonatkozásában elfogadja Gabay Anett ingatlan értékbecslő által készített értékbecslés szerinti bruttó 13.530 Ft/m2 forgalmi értéket, és az ingatlant telekkiegészítésként értékesíteni kívánja akként, hogy a vevő a vételár 50%-át a szerződéskötéssel egyidejűleg, míg a vételár fennmaradó 50%-át 1 év (12 hónap) alatt kamatmentes részletfizetéssel teljesíti; 

3. a Szentendre Város Önkormányzat tulajdonában álló Szentendre, 10091 hrsz-ú, az ingatlan-nyilvántartás szerint kivett, kopárság megnevezésű, 1179 m2 alapterületű, a vagyonkataszterben forgalomképes ingatlan vonatkozásában elfogadja Gabay Anett ingatlan értékbecslő által készített értékbecslés szerinti bruttó 12.854 Ft/m2 forgalmi értéket, és az ingatlant telekkiegészítésként értékesíteni kívánja akként, hogy a vevő a vételár 50%-át a szerződéskötéssel egyidejűleg, míg a vételár fennmaradó 50%-át 1 év (12 hónap) alatt kamatmentes részletfizetéssel teljesíti; 

4. a Szentendre Város Önkormányzat tulajdonában álló Szentendre, 10098 hrsz-ú, az ingatlan-nyilvántartás szerint kivett, beépítetlen terület megnevezésű, 2355 m2 alapterületű, a vagyonkataszterben forgalomképes ingatlan vonatkozásában elfogadja Gabay Anett ingatlan értékbecslő által készített értékbecslés szerinti bruttó 21.826 Ft/m2 forgalmi értéket; és az ingatlanból 152 m2-t telekalakítással vegyes adásvételi szerződés keretében telekkiegészítésként értékesít akként, hogy a vevő a vételár 50%-át a szerződéskötéssel egyidejűleg, míg a vételár fennmaradó 50%-át 1 év (12 hónap) alatt kamatmentes részletfizetéssel teljesíti; 

5. felkéri a Polgármestert az értékesítéssel összefüggésben szükséges eljárások lefolytatására, a szükséges nyilatkozatok megtételére, valamint az adásvételi szerződés megkötésére.
Felelős: Polgármester

Határidő: 2026. június 30.

A végrehajtásért közvetlenül felelős: Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Vagyongazdálkodási Iroda, Kiemelt vagyongazdálkodási referens - intézkedésre
4. Vagyongazdálkodási Iroda, Vagyongazdálkodási referens – intézkedésre
5. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. december 12.
Simor Györgyné
jegyzőkönyvvezető

